Vovtšansk

Vovtšansk (; ); ennen vuotta 1776 Vovtše () on kaupunki Itä-Ukrainassa, Harkovan alueen Tšuhujivin piirissä. Kaupunki sijaitsee Donetsin sivuhaaran Vovtšajoen varrella, maanteitse 72 kilometriä aluekeskus Harkovasta koilliseen, 11 kilometriä Venäjän rajasta.

Kaupungin väkiluvuksi arvioitiin 17 747 (2021), vuoden 2001 väestönlaskennassa asukkaita oli ollut 20 695; pääosa asukkaista oli ukrainalaisia ja venäläisiä. Kaupunki oli aiemmin (1923-2020) Vovtšanskin piirin hallintokeskus, mutta kesän 2020 aluehallinnon uudostuksessa siitä tuli osa Tšuhujivin piiriä.

Seudulta on löytynyt muun muassa varhaisia neoliitisen aikakauden asutuksen jälkiä, varhaisen pronssikauden ajan merkkejä ja munkkien asuinpaikkojen jäänteitä. 1500-luvun lopulla nykyisen kaupungin alue kuului Belgogradin luostarille. Pysyvämpi asutus, kasakkasloboda Vovtše rakennettiin 1674 seudun suojelemiseksi taataarien hyökkäyksiltä; kylän perustamisvuotta pidetään myös kaupungin syntymän ajankohtana. Sotilaallinen merkitys pieneni 1700-luvulla, jolloin paikkakunnasta tuli kihlakunnan (povit, tai ujesti) hallintokeskus. Vuosina 1780-1797 ja vuodesta 1802 se on ollut maaseutukaupunki. Väkiluku oli 3 933 (vuonna 1810) ja 10 981 (1895). Rautatie Belgorodista paikkakunnan kautta Donbasiin valmistui vuonna 1896. Kaupungissa on rautatieasema.

6.-11. marraskuuta 1941, ja 10. kesäkuuta 1942 - helmikuulle 1943 kaupunki oli natsien miehittämä. Osana Venäjän hyökkäyssotaa kaupungin miehittivät Venäjän asevoimien joukot keväällä 2022.

Lähteet

Aiheesta muualla

Harkovan alueen kaupungit
Tšuhujivin piiri